== Politisk organisering ==
Stænderforsamlingernes mangel på indflydelse fik en [[Liberalisme|liberal]] politisk bevægelse til at vokse frem, drevet af pjece- og avisdebatten, der opstod efter oprettelsen af stænderforsamlingerne. Blandt andet beskrev [[kaptajn (militær)|kaptajn]] [[Anton Frederik Tscherning|A.F. Tscherning]] i 1831-32 manglerne ved det danske forsvarsvæsen og anbefalede en folkevæbning, i stedet for den udemokratiske [[værnepligt]], der alene påhvilede bønderne. Da kaptajnen i Kjøbenhavnerposten i 1833 kritiserede både Danmarks forsvars- og udenrigspolitik, sendte Frederik 6. ham på en mangeårig "studierejse" i udlandet. Alle kunne se, at dette var en slet skjult [[landsforvisning]], og hyldesttalerne ved hans afrejse i juni samme år viste viljen til at organisere en liberal opposition i Danmark.<ref name="S216-217" />
Historie